Guido Carrillo

Guido Marcelo Carrillo (sündinud 25. mail 1991 Magdalenas) on Argentina jalgpallur, kes mängib ründajana Argentina kõrgliigaklubis Estudiantes de La Plata.

Ta alustas klubikarjääri Argentina klubis Estudiantes de La Plata, mille meeskonnas debüteeris ta Argentina kõrgliigas 2011. aastal. Hooajal 2013–14 lõi Carrillo Argentina kõrgliigas 14 väravat.

2015. aasta juulis sõlmis ta lepingu Prantsusmaa kõrgliiga klubiga Monaco. Hooajal 2016–17 tuli ta Monacoga Prantsusmaa meistriks.

2018. aasta jaanuaris sõlmis ta kolme ja poole aastase lepingu Inglismaa kõrgliiga klubiga Southampton. Üleminekusumma oli 19 miljonit naelsterlingit, millega sai Carrillo Southamptoni läbi aegade suurimaks ostuks."Guido Carillo:Southampton sign Monaco striker for reported £19m". BBC Sport. 25.1.2018. Vaadatud 18.3.2021 Southamptoniga liitumine ei osutunud Carrillole edukaks, sest ta mängis Southamptonis hooajal vaid hooajal 2017–18, mil sai kirja kümme mängu ja mitte ühtegi värava.

Aastatel 2018–2020 mängis ta Southamptonist laenul Hispaania kõrgliiga klubis Leganés. Kahe hooaja jooksul lõi ta Hispaania kõrgliigas seitse väravat. 2020. aasta oktoobris sõlmis Carrillo lepingu Hispaania kõrgliigaklubiga Elche, kus mängis kaks hooaega. 2022. aasta teises pooles mängis ta Hiina kõrgliigaklubis Henan Songshan Longmen.

2023. aasta alguses naasis ta Estudiantesi.

 Saavutused 
Monaco
Ligue 1: 2016–17
Estudiantes
Copa Argentina: 2023
Copa de la Liga Profesional: 2024

 Viited 

Kategooria:Argentina jalgpallurid
Kategooria:AS Monaco FC jalgpallurid
Kategooria:Southampton FC mängijad
Kategooria:CD Leganése mängijad
Kategooria:Elche CF mängijad
Kategooria:Argentina Primera Divisióni mängijad
Kategooria:Ligue 1 mängijad
Kategooria:Premier League'i mängijad
Kategooria:La Liga mängijad
Kategooria:Sündinud 1991